Dr. Charles Tozzer believes in saving teeth, however, if teeth cannot be saved, dentures are the best option to enable the patient to resume normal functions.
Dental SedationDental ImplantsCrowns & BridgesRoot CanalsDenturesVeneersTeeth WhiteningHygieneSealantsDental ExamsDigital X-RaysCancer Screening JY LEES NOU Die Kontrak se Ivan praat oor die teleurstelling
Vir langer as ’n dekade het hy maand na maand op sy groot deurbraak gehoop, en nou het dié oomblik eindelik aangebreek: Ivan Roux (28) – die sanger wat verlede week in ’n naelbyt-oomblik as die naaswenner van VIA se werklikheidsreeks Die Kontrak aangewys is – se debuutalbum vlieg van die rakke af.
Dit was ’n groot teleurstelling toe dit nié sy naam is wat op die Afrikaans is Groot-verhoog by die Sun Arena in Pretoria uitgeroep word nie, vertel die sanger Woensdag aan Huisgenoot.
Tog het hy geweet: Dié is maar die begin van groot dinge . . . En buitendien gun hy dié gesogte wentitel “deur en deur” vir Demi Lee Moore, sê hy.
“Ons albei het so hard vir Die Kontrak se wentitel gewerk en so hard daarvoor gehoop, dat dit tog maar ’n teleurstelling was toe ek nie die reeks gewen het nie."
Ek het vanoggend ‘n oproep gekry van @coleskeartists se groot baas & hy het aangekondig dat ek ook die jaar by @afrisgroot gaan optree. Hoe amazing is dit? Ek kan nie my dankbaarheid beskryf nie! Dankie Jesus!! . . . Wie sien ek die jaar by AIG?
A post shared by Ivan Roux ?? (@ivanrouxsa) on Nov 24, 2018 at 3:46am PST
"Maar dit was van korte duur, ek was onmiddellik gevul met die grootste dankbaarheid; ek het geweet 10 jaar se harde werk betaal nou af – selfs al is ek ook nie die wenner nie,” vertel hy.
Met die aanvang van Die Kontrak sou slegs die wenner van die reeks ’n album losslaan, maar later is anders besluit en nou is sy debuutalbum, Daai Ding, in die top-6 verkopers in die land.
My cd is volgende naweek beskikbaar in Music winkels!! Kan nie wag vir julle om dit te hoor nie! So opgewonde!! Top 2 julle ?????? omw!! Baie dankie vir elkeen se ongelooflike ondersteuning deur die loop van @diekontrak
A post shared by Ivan Roux ?? (@ivanrouxsa) on Nov 14, 2018 at 12:26pm PST
“Daar is geen manier wat ek ooit genoeg sal kan dankie sê vir wat Coleske en Die Kontrak oor die laaste weke vir my beteken het nie. Die leiding, die vriendskappe en die raad . . . Dis iets wat ek my lewe lank saam met my sal dra. Ek sal altyd weet watter groot aandeel die program in my loopbaan het.”
Dit was vir hom ’n “groot verrassing” toe Arnold Coleske, die grootbaas van die Coleske platemaatskappy, hom einde verlede met die nuus gebel het dat hy ook by die Afrikaans is Groot-konsertreeks sou optree, sê die sanger.
Die Grootbaas van Coleske Artists het vanoggend ’n groot aankonding gemaak: @ivanrouxsa, naaswenner van #DieKontrak, sal ook deel wees van die @afrisgroot-konserte wat tot 2 Desember plaasvind. Kaapstad, kry jou kaartjies by Computicket want @demilee.moore en Ivan Roux sal ook by julle op die verhoog wees. @jooxsouthafrica @jooxmusiek @afrikaansdotcom @timesquareza @coleskeartists
A post shared by VIA TV (@viatv) on Nov 24, 2018 at 3:59am PST
Sy vrou, Marida (24), was ook uit haar vel oor dié nuus. “Ek het die oproep Saterdagoggend vroeg ná die eerste konsert van Arnold ontvang,” vertel hy.
“Hy het vir my gevra hoe dit met my stem gaan omdat ek in daardie stadium effens siek was. Ek het gesê as ek moet sing, kan ek sing. Toe sê hy ek moet maar terugkom Sun Arena toe want ek gaan ook in die konsertreeks optree. Dit was ’n absolute blessing; ek kon my nie indink dat ek so gelukkig is nie.”
Sonder julle was my journey nie moontlik nie!! Baie lief vir julle! . My familie ??
A post shared by Ivan Roux ?? (@ivanrouxsa) on Sep 21, 2018 at 11:20am PDT
Sy optredes by die afgelope naweek se konserte was ’n groot droom wat bewaarheid is, meen hy.
“Dit was donker op die verhoog . . . En oomblikke voordat die luidsprekers en ligte aangegaan het, het ek na die gehoor gekyk. Dit was volgepak van links na regs; ’n magiese oomblik."
“Ek het vir myself gesê: Ivan, hierdie is jou beurt om vir hulle te wys dat jy in die eerste plek moes wees,” terg hy. “Toe gee ek my alles – nes elke optrede vantevore – en dit was een van die grootste oomblikke van my loopbaan.”
Hy sê dis vir hom nie toeval dat hy op 28 ’n deurbraak gemaak het nie. Sy mentor Dewald Wasserfall en die sanger Theuns Jordaan, wat Wasserfall se mentor was, het albei ook op 28 groot name in die plaaslike musiekbedryf geword.
“Dit is ’n teken van God – een dat ek op die regte plek is . . . Dat groot dinge wag.”
Dankie @afrisgroot julle was flippen amazing vanaand ????????????. . Weereens ek kan nie my dankbaarheid beskryf nie
A post shared by Ivan Roux ?? (@ivanrouxsa) on Nov 24, 2018 at 11:27am PST
In die komende weke beoog die sanger om te fokus op die Afrikaans is Groot-konsertreeks en die beplanning van volgende jaar se konserte.
Die konserte waar hy reeds te sien gaan wees, is reeds op sy Facebook-blad beskikbaar. Natuurlik is daar ook nóg groot drome in die toekoms: ’n Ghoema-toekenning en ’n plek op die Innibosfees-verhoog.
“Die toekoms is vol wonderlike geleenthede en opwindende gebeurtenisse. En ek kan nie wag om elkeen daarvan voluit te geniet nie.”